tartuNLP/wikipedia-smugri-20251201 huggingface dataset:
AMD Radeon Rx 500 -sarja

Radeon Rx 500 -sarja on AMD:n mallisto grafiikkasuorittimia. Sarja on seuraaja AMD Radeon RX 400 -sarjalle. Malliston seuraaja on AMD Radeon RX VEGA -sarja. Malliston grafiikkasuorittimet käyttävät Graphics Core Next (GCN) -mikroarkkitehtuuria.
Sarjaan kuuluvat suorittimet:
Mallit.
Mallistoon kuuluvat viisi sarjaa:
Karlebotnin kappeli

Karlebotnin kappeli () on kappeli Norjan Uuniemellä Finnmarkin läänissä.
Rakennus on valmistunut vuonna 1955 ja se vihittiin kappeliksi vuonna 1960. Sen on suunnitellut arkkitehti Trond Dancke. Se on rakennettu puusta ja on malliltaan pitkäkirkko. Kirkossa on 60 istumapaikkaa.
Maidstone (Samae Koskisen albumi)

Maidstone on Samae Koskisen seitsemäs studioalbumi, joka julkaistiin 30. elokuuta 2019. Samae juhlii teksteissään elämän yllätyksellisyyttä sekä monipuolisuutta. Albumin nimi pohjautuu siihen, että suurin osa kappaleista on kirjoitettu Englannin Kentissä vuonna 2017. 
Albumin kappaleista ”Kukaan meistä ei oo täällä liian pitkään”, ”Mummu”, Ylen Saunapäivä-kampanjassa mukana ollut ”Tää on se hetki” ja ”Läpi routaisen maan” on julkaistu singleinä. Lisäksi albumi sisältää akustisen version Riku Mattilan tuottamasta singlestä ”Kaikki on perseestä (paitsi sä)”.
Uuniemen kirkko

Uuniemen kirkko () on kappeli Norjan Uuniemellä Finnmarkin läänissä.
Kirkko valmistui vuonna 1858. Se on rakennettu puusta ja on malliltaan pitkäkirkko. Kirkossa on 250 istumapaikkaa. Alttaritaulu on peräisin vuosina 1589-1747 toimineesta Kibergin ("Kiiperi") kylän kirkosta nykyisen Vuoreijan alueelta ja on siirretty aiempaan Uuniemen kirkkoon vuonna 1747. Se on ilmeisesti valmistettu 1700-luvun alkupuolella.
Rautatienkatu (Tampere)

Rautatienkatu on pohjois-eteläsuuntainen katu Tampereen keskustassa. Sen pohjoispää sijaitsee Jussinkylän kaupunginosassa Vuorikadun risteyksessä, eteläpää Kyttälässä Vuolteenkadun risteyksessä. Katu on noin kilometrin pituinen.
Kadun nimi viittaa viereiseen rautatiehen. Tämä Hämeenlinnan ja Tampereen välinen rataosuus valmistui 1876. Nimi "Rautatienkatu" esiintyi jo Kyttälän asemakaavaluonnoksessa vuonna 1879, mutta kaupunginvaltuusto vahvisti kaavan vasta myöhemmin, vuonna 1886.
Rakennuskanta ja julkinen taide.
Rautatienkadun varrella on kaksi valtakunnallisesti merkittävää rakennuskohdetta: Rautatieasema (1936) ja Tuomiokirkko (1906). Rautatienkadun ja Hämeenkadun risteyksessä sijaitsee Rautatieläisten talo (1896) ja Hotelli Emmauksen talo (1936), jotka ovat puolestaan osa valtakunnallisesti merkittävää Hämeenkadun, Hämeensillan ja Keskustorin rakennuskokonaisuutta.
Muita Rautatienkadun huomattavia kohteita ovat esimerkiksi Ortodoksinen kirkko (1898) ja Klassillinen koulu (1907). Rautatienkadulla sijaitsee myös Tampereen entinen pääpostitalo (1972).
Rautatienkadun ja Itsenäisyydenkadun kulmauksessa olevaan Posteljooninpuistoon on pystytetty muistomerkki laulaja Olavi Virralle. Taiteilija Aimo Talevan suunnitteleman teräsveistoksen nimi on "Elämän virta", ja se on valmistunut vuonna 1984.
Hän lähtee tanssiin

Hän lähtee tanssiin on Marion Rungin vuonna 1995 julkaistu albumi.
Perdita indioensis

Perdita indioensis on maamehiläisten (Andrenidae) heimoon kuuluva hyönteislaji. Lajin kuvasi tieteelle ensimmäisen kerran Philip Hunter Timberlake vuonna 1960. Sillä ei ole alalajeja. "Perdita indioensis" on väriltään keltamusta.
Oslon roomalaiskatolinen hiippakunta

Oslon roomalaiskatolinen hiippakunta () on katolinen hiippakunta Norjassa. Sen keskuspaikka on Oslo. 
Historia.
7. elokuuta 1868 perustettiin Norjan missio sui iuris. Jo 17. elokuuta 1869 se ylennettiin Norjan apostoliseksi prefektuuriksi ja 17. elokuuta 1892 Norjan apostoliseksi vikariaatiksi. 10. huhtikuuta 1931 nimeksi tuli Oslon apostolinen vikariaatti. Vikariaatista tuli Oslon hiippakunta 29. kesäkuuta 1953.
Vuonna 2016 hiippakuntaan kuului 25 seurakuntaa, joissa oli yhteensä 139 407 jäsentä. Nämä muodostivat 3,5% hiippakunnan alueen väestöstä.
Rotterdam Ahoy

Rotterdam Ahoy (tunnettu myös nimillä Ahoy Rotterdam ja Ahoy) on Rotterdamissa, Alankomaissa sijaitseva kongressikeskus ja monitoimihalli, joka valmistui vuonna 1971. Se koostuu kolmesta osasta: messu- ja tapahtumahallista, konventti- ja messukeskuksesta sekä Ahoy Arenasta. Ahoy Arena (tunnettu vuosina 1971–2016 nimellä Sportpaleis) avattiin 15. tammikuuta 1971.
Tapahtumia.
Rotterdam Ahoy on järjestänyt Rotterdamin avointa tennisturnausta sekä Six Days of Rottedam -pyöräilykilpailua vuosittain. Ahoy on myös yksi Premier League Darts -tikkakilpailun tapahtumapaikoista. Muita Rotterdam Ahoyn järjestämiä tapahtumia ovat:
Ahoy Rotterdam on järjestänyt myös vuoden 1997 ja 2016 MTV Europe Music Awards -palkinnonjakotilaisuudet sekä vuoden 2007 lasten Euroviisut. Rotterdam Ahoyn piti järjestää myös vuoden 2020 Eurovision laulukilpailut 12., 14. ja 16 toukokuuta 2020. Se sai kuitenkin järjestettäväkseen seuraavan vuoden 2021 Eurovision laulukilpailun 18., 20. ja 22. toukokuuta 2021.
Michael Bakos

Michael Bakos (s. 2. maaliskuuta 1979 Augsburg, Baijeri) on saksalainen entinen jääkiekkoilija, pelipaikaltaan puolustaja. Hän pelasi urallaan 648 ottelua Saksan DEL-liigassa. Bakos on myös pelannut Saksan maajoukkueessa MM-kilpailuissa 2005, 2007, 2008 ja 2009 sekä talviolympialaisissa 2010. Hän laukoo oikealta.
Etelänorapihlaja

Etelänorapihlaja ("Crataegus azarolus") on ruusukasvien heimoon kuuluva orapihlajalaji. Lajia tavataan Välimeren alueen maissa ja Lounais-Aasiassa. Monissa arabimaissa etelänorapihlaja on yleisin orapihlaja. Etelänorapihlajan kukat ovat valkoisia. Se tuottaa punaisia marjoja.
Ellinooran diskografia

Tämä on suomalaisen laulaja-lauluntekijän Ellinooran diskografia.
Lilium amabile

Lilium amabile on liljakasvien heimoon kuuluva liljojen suvun kasvilaji. Lajia tavataan Kiinassa, Pohjois-Koreassa ja Etelä-Koreassa. Kukat ovat punaisia, oransseja tai keltaisia. Kasvin tavallinen korkeus on yleensä noin 40–80 senttimetriä.
Pikkukoirakala

Pikkukoirakala ("Umbra pygmaea") on koirakalojen (Umbridae) heimoon kuuluva kalalaji. Pikkukoirakalaa on tavattu Keski-Euroopasta sekä Yhdysvalloista. Sen tavallinen pituus on noin 13,7 senttimetriä ja maksimipituus noin 15 senttimetriä.
Umbra (suku)

Umbra on koirakalojen (Umbridae) heimoon kuuluva kalasuku. Wilhelm Heinrich Kramer kuvasi sen tieteelle vuonna 1777.
Osogbo

Osogbo tai Oshogbo on Nigerian Osunin osavaltion pääkaupunki. Kaupunki on tunnettu Unescon maailmanperintökohteesta Osun-Osogbo-lehdosta ja siellä vuosittain järjestettävästä juhlasta. Osogbon kaupungin perustajien on väitetty aloittaneen juhlaperinteen 1400-luvulla.
Vuoden 2006 väestönlaskennan mukaan kaupungin väkiluku on 156 694 henkeä.
Historia.
Kaupungin varhaisimmat asuttajat olivat ijeshoja, jotka kuuluvat jorubakansaan. Osogbon laajeneminen nopeutui 1800-luvulla, kun fulanivalloittajia paenneet oyolaiset jorubat saapuivat alueelle. Ennen tätä pakolaisaaltoa Osogbo oli pieni kylä.
Siirtomaavalta Britannia alkoi tuottaa puuvillaa Osogbossa vuonna 1907. Samoihin aikoihin seudulle rakennettiin rautatie, joka auttoi yhdistämään Osogbon muuhun Nigeriaan.
IC 405

IC 405, SH 2-229 tai Caldwell 31 on emissio- ja heijastussumu. Se sijaitsee Ajomiehen tähdistössä. Se ympäroi AE Aurigae-tähden. Sen magnitudi on +6.0. Sen läheiset kappaleet ovat IC 410, M38, M36 ja Iota Aurigae. Se on noin 1500 valovuotta Maapallosta.
Yine Sensiz

Yine Sensiz on turkkilaisen pop-laulaja Tarkanan ensimmäinen studioalbumi. Se julkaistiin vuonna 1992 levymerkillä
Miklós Kocsár

Miklós Kocsár (21. joulukuuta 1933 Debrecen – 29. elokuuta 2019) oli unkarilainen säveltäjä ja kapellimestari. Hänen tuotantoonsa kuuluu muun muassa oratorioita, muita kuoroteoksia ja lauluja. Kocsár valmistui vuonna 1959 Franz Liszt -musiikkiakatemiasta opiskeltuaan Ferenc Farkasin johdolla. Hän toimi Madách-teatterin musiikillisena johtajana ja opetti vuodesta 1972 sävellystä Béla Bartók -konservatoriossa. Vuosina 1974–1983 hän johti Magyar Rádión kansanmusiikkiosastoa, minkä jälkeen hän toimi vuoteen 1995 sen musiikkipuolen varajohtajana.
Vuonna 1996 Kocsárista tuli István Vántus -seuran kunniapuheenjohtaja. Vuonna 1992 hän oli mukana perustamassa Unkarin taideakatemiaa (, MMA), jonka johtokuntaan kuului vuosina 2001–2014. Kocsár sai urallaan useita palkintoja ja kunnianosoituksia, kuten kaksi Ferenc Erkel -palkintoa (1973, 1982) ja työstään etenkin kuorosäveltäjänä Kossuth-palkinnon (2000).
Nuo silmät

Nuo Silmät on Marion Rungin vuonna 1994 julkaistu albumi.
Trondheimin alueprelatuuri

Trondheimin alueprelatuuri () on katolinen hiippakunta Norjassa. Sen keskuspaikka on Trondheim. 
Historia.
7. huhtikuuta 1931 perustettiin Keski-Norjan missio sui iuris. 10. maaliskuuta 1944 se ylennettiin Keski-Norjan apostoliseksi prefektuuriksi ja 4. helmikuuta 1953 Keski-Norjan apostoliseksi vikariaatiksi. Trondheimin alueprelatuuri siitä tuli 28. maaliskuuta 1979.
Vuonna 2016 hiippakuntaan kuului 5 seurakuntaa, joissa oli yhteensä 13 643 jäsentä. Nämä muodostivat 1,9% hiippakunnan alueen väestöstä.
Tromssan alueprelatuuri

Tromssan alueprelatuuri () on katolinen hiippakunta Norjassa. Sen keskuspaikka on Tromssa. 
Historia.
8. huhtikuuta 1931 perustettiin Pohjois-Norjan missio sui iuris. 10. maaliskuuta 1944 se ylennettiin Pohjois-Norjan apostoliseksi prefektuuriksi ja 18. helmikuuta 1955 Pohjois-Norjan apostoliseksi vikariaatiksi. Tromssan alueprelatuuri siitä tuli 28. maaliskuuta 1979.
Vuonna 2016 hiippakuntaan kuului 7 seurakuntaa, joissa oli yhteensä 6 239 jäsentä. Nämä muodostivat 1,3% hiippakunnan alueen väestöstä.
Rakkaimmat lauluni

Rakkaimmat lauluni on Marion Rungin vuonna 1982 julkaistu albumi.
Gustaf Waldén

Gustaf Viktor Waldén (16. elokuuta 1873 Turku – 15. joulukuuta 1945 Helsinki) oli suomalainen varatuomari, joka toimi Alkon ensimmäisenä pääjohtajana vuosina 1932–1940.
Waldén valmistui varatuomariksi vuonna 1900. Hän oli vuonna 1920 mukana perustamassa Yhtyneet Paperitehtaat Oy:tä, ja toimi yrityksen hallituksen varajäsenenä vuosina 1920–1934. Hän toimi myös Maakuntain Keskuspankin johtajana, kunnes pankki sulautettiin ensin Maakuntain Pankkiin ja myöhemmin Kansallis-Osake-Pankkiin.
Waldénin vaikutusta Alkon johtajana on kuvailtu pieneksi, ja hän jäi monien mielestä muiden aikansa Alko-vaikuttajien Tyko Reinikan ja Paavo Talvelan varjoon.
Elän kauttasi

Elän kauttasi on suomalaisen iskelmälaulaja Marion Rungin kolmastoista, kesäkuussa 1983 julkaistu studioalbumi.
Kappaleet.
Kaikki sovitukset Antti Hyvärinen.
Tekijät.
Tuotanto.
Singlenä julkaistujen ”Tosi mies” ja ”Sain sulta kirjeen” -kappaleiden taustat äänitettiin 3. helmikuuta ja 23. maaliskuuta ja laulut 28. maaliskuuta ja 25. huhtikuuta 1983.
Samsung Galaxy Note 10

Samsung Galaxy Note 10 on Samsungin elokuussa 2019 julkaisema älypuhelin.
Puhelimessa on 8 gigatavua keskusmuistia ja 256 gigatavua tallennustilaa. Käyttöjärjestelmä on Android 9.0 (Pie), jossa One UI. Akkua on 3 500 milliampeerituntia. Prosessori on Exynos 9825 -kahdeksanydinprosessori. Yhdysvaltojen ja Kiinan malleissa on Qualcomm Snapdragon 855 -kahdeksanydinprosessori. Takakamera on 12, 12 ja 16 megapikselin kolmoiskamera. Etukamera on 10 megapikseliä. Yhteensopivat verkot ovat 2G, 3G ja 4G. Siitä on saatavilla myös 5G-versio. Puhelimessa on USB-C -liitäntä. Lisäksi puhelimessa on näytönalainen sormenjälkitunnistin.
Peltosaaren koulu

Peltosaaren koulu on koulu Riihimäen Peltosaaressa. Koulussa toimivat peruskoululuokat 1–5 ja sen alaisuudessa on myös esikoululuokkia. Koulussa tarjotaan myös opetusta kehitysvammaisille sekä valmistavaa opetusta maahanmuuttajille. Oppilaita on 220. Alkuperäinen koulurakennus on nykyisin poissa koulukäytöstä sisäilmaongelmien takia ja koulutoiminta on siirretty väistötiloihin Kalevantaloon.
Historia.
Peltosaaren koulun alkuperäisen koulurakennuksen on suunnitellut arkkitehti Osmo Sipari ja se valmistui vuonna 1977 Koulussa on järjestetty perusopetusta valmistumisestaan lähtien ja se on toiminut koko olemassaolonsa ajan alakouluna. Koulurakennuksen yhteydessä oli myös laaja piha-alue liikuntakenttineen.
Peltosaaren koulussa otettiin käyttöön älytaulut ja tablet-laitteet opetuksessa vuonna 2015. Koulun toimintakulttuurin keskeinen ajatus on inklusiivinen työote. Peltosaaren koulu on saanut CoE (Center of Excellence) -tunnustuksen tekemästään työstä opetusteknologian avulla. Tunnustuksen perusteina on opetusteknologian monipuolinen ja mielikuvituksellinen käyttö opetuksessa.
Peltosaaren koulun ensimmäinen rehtori oli Hannu Huotari. Tunnettuja koulun entisiä oppilaita ovat mm. jääkiekkoilija Janne Lahti sekä näyttelijänä ja televisiojuontajana uraa luonut Joes Teka.
Toukokuussa 2018 Peltosaaren koululla järjestettiin Lähiöfest-tapahtuma.
Peltosaaren koulun alkuperäisessä rakennuksessa on ollut sisäilmaongelmia, joihin ei löydetty syytä. Tästä syystä Peltosaaren koulu on toiminut väistötiloissa Kalevantalolla syksystä 2019 lähtien. Vanhaa koulurakennusta odottaa purkaminen. Koulun kohtalo nosti suurta keskustelua mm. Riihimäen kaupunginvaltuustossa syksyllä 2018. 
Lokakuussa 2020 vanhassa koulurakennuksessa järjestettiin tilojen tyhjennys, jossa koulusta sai tulla hakemaan tavaraa veloituksetta. Tilaisuudesta perittiin kuitenkin sisäänpääsymaksu, jonka tuotot käytetään oppilaiden hyväksi. Tarjolla oli mm. askartelutarvikkeita, paperia, kirjoja, toimistokalusteita, tuoleja, pöytiä, pienkoneita ja pianoja. Kyseisiä tavaroita ei voitu siirtää nykyisiin väistötiloihin sisäilmaongelmien vuoksi. Arvokkaimmat tavarat myytiin Kiertonetin kautta.
David Sassoli

David Maria Sassoli (30. toukokuuta 1956 Firenze, Italia – 11. tammikuuta 2022 Aviano, Italia) oli italialainen Demokraattisen puolueen poliitikko ja journalisti. Sassoli toimi europarlamentaarikkona vuodesta 2009 lähtien ja Euroopan parlamentin puhemiehenä 3. heinäkuuta 2019 lähtien kuolemaansa saakka.
Ura.
Sassolin ura toimittajana alkoi pienissä sanomalehdissä ja uutistoimistoissa. Hän työskenteli myös seitsemän vuoden ajan "Il Giorno" -lehden toimituksessa. Hän aloitti vuonna 1992 "TG3"-uutisohjelmien toimittajana ja kirjeenvaihtajana sekä työskenteli samaan aikaan Rai Uno- ja Rai Due -kanavien uutisohjelmissa. Sassolista tuli vuonna 1999 "TG1"-ohjelmien erikoiskirjeenvaihtaja. Hän vastasi kymmenen vuoden ajan parhaan katseluajan uutislähetyksistä sekä raportoi monista merkittävistä tapahtumista. Sassoli ylennettiin vuonna 2007 "TG1:n" varajohtajaksi.
Sassoli valittiin Euroopan parlamentin jäseneksi ensimmäisen kerran vuonna 2009. Hänet valittiin parlamenttiin Keski-Italian vaalipiiristä Italian Demokraattisen puolueen listalta. Puhemieheksi hänet valittiin heinäkuussa 2019, ja hänen kautensa kesti tammikuuhun 2022 saakka. Valintansa jälkeisessä puheessa Sassoli korosti kansalaisten uskoa EU-projektiin vastauksena globaaleihin haasteisiin. Puheessaan Sassoli tahtoi elvyttää eurooppalaista yhdentymiskehitystä sekä muuttaa EU:ta vastaamaan paremmin kansalaisten tarpeisiin ja huoliin sekä kasvavaan menetyksen tunteeseen.
Euroopan parlamentin toiminnalle hän asetti painopisteeksi nuorisotyöttömyyden, muuttoliikkeen, ilmastonmuutoksen, digitaalisen vallankumouksen sekä uudet maailmanlaajuiset valtasuhteet.
Nainen (Marion Rungin albumi)

Nainen on suomalaisen iskelmälaulaja Marion Rungin neljästoista, lokakuussa 1984 julkaistu studioalbumi. Albumin kahdestatoista kappaleesta seitsemän on suomalaista tuotantoa ja loput viisi käännöskappaleita.
Kappaleet.
Kaikki sovitukset Antti Hyvärinen, ellei toisin mainita.
Tekijät.
Tuotanto.
Singlellä julkaistujen kappaleiden (1, 6–8) taustat äänitettiin MTV-studioilla Helsingissä kesä–elokuussa ja laulut elo–lokakuussa 1984.
Lise Davidsen

Lise Davidsen (s. 8. helmikuuta 1987 Stokke) on norjalainen oopperalaulaja, äänialaltaan sopraano.
Davidsen aloitti laulamisen ja kitaransoiton 15-vuotiaana. Hän pääsi Bergenin Grieg-akatemiaan, opiskeli Bettina Smithin sekä Hilde Haraldsen Sveenin johdolla ja valmistui vuonna 2010. Ensimmäiset merkittävät esiintymisensä hän teki Det Norske Solistkorin kanssa. Davidsen jatkoi opintojaan Kööpenhaminan Kuninkaallisessa ooppera-akatemiassa, jossa opettaja Susanna Eken ohjasi häntä oopperan pariin. Ensimmäisissä oopperarooleissaan Davidsen esiintyi Tanskan kuninkaallisessa oopperassa kaudella 2012–2013. Hän sai maisterinarvonsa vuonna 2014. Hän voitti vuonna 2015 Operalian ensi- ja yleisöpalkinnot Lontoossa. Davidsen on saanut useita muitakin palkintoja ja tunnustuksia, kuten "Gramophone"-lehden "vuoden nuoren artistin" arvonimen (2018). Hän on ollut ehdolla Pohjoismaiden neuvoston musiikkipalkinnon saajaksi.
Davidsen on esiintynyt muun muassa Glyndebournessa, Proms-festivaalilla, Wigmore Hallissa, Wienin valtionoopperassa ja Lontoon Royal Opera Housessa. Hänen rooleihinsa on kuulunut nimirooli Richard Straussin oopperassa "Ariadne auf Naxos". Davidsen oli vuosina 2017–2018 Bergenin filharmonisen orkesterin residenssitaiteilija. Hän levytti vuonna 2015 Dacapo-levymerkille John Frandsenin lauluja ja julkaisi seuraavana vuonna Det Norske Solistkorin kanssa BIS-levymerkillä albumin "As Dreams". Vuonna 2019 Davidsen solmi levytyssopimuksen Deccan kanssa ja julkaisi sille ensimmäisenä levynään Richard Straussin ja Richard Wagnerin musiikin kokoelman.
Jousiammunta kesäolympialaisissa 2020 – sekajoukkue

Sekajoukkuekilpailu jousiammunnassa Tokion olympialaisissa 2020 käydään Dream Island Archery Fieldillä 24. heinäkuuta. Kilpailuun osallistuu 16 joukkuetta.
Karsinnat.
Sekajoukkuekilpailuun ei ole erillistä karsintaturnausta, vaan joukkueet määräytyvät karsinta-ammuntojen perusteella: sekajoukkuekilpailuun pääsevät 16. parasta paria.
Marionin konsertti

Marionin konsertti on Marion Rungin vuonna 1989 julkaistu livealbumi. Albumi äänitettiin Espoon Kulttuurikeskuksen Tapiolasalissa 29. maaliskuuta 1989.
Toivon ja hiljaisuuden lauluja

Toivon ja hiljaisuuden lauluja on Matin ja Tepon vuonna 1995 julkaistu studioalbumi. Albumi myi kultaa julkaisuvuonnaan. Albumia on myyty yli 24 000.
Bilbaon roomalaiskatolinen hiippakunta

Bilbaon roomalaiskatolinen hiippakunta (, ) on katolinen hiippakunta Espanjassa. Sen keskuspaikka on Bilbao. 
Historia.
Hiippakunta muodostettiin 2. marraskuuta 1949 irroittamalla siihen alueita Calahorra y La Calzadan hiippakunnasta, Santanderin hiippakunnasta sekä Vitorian hiippakunnasta.
Vuonna 2015 hiippakuntaan kuului 297 seurakuntaa, joissa oli yhteensä 1 109 887 jäsentä. Nämä muodostivat 97% hiippakunnan alueen väestöstä.
Ingwald Sourander

Ingwald Sourander (31. elokuuta 1874 Vaasa – 7. helmikuuta 1961 Helsinki) oli suomalainen insinööri, toimitusjohtaja ja hopeaesineiden keräilijä.
Souranderin vanhemmat olivat tullinhoitaja, kollegiasessori Wilhelm Sourander (1830–1898) ja Marie Buchschacher. Hän pääsi ylioppilaaksi 1893 (Nya svenska läroverket i Helsingfors) ja valmistui Helsingin yliopistosta filosofian kandidaatiksi 1899 ja filosofian maisteriksi 1900. Sourander suoritti insinööritutkinnon Polyteknillisessä opistossa 1902. Hän suoritti paperinkoetuslaitoksen täydelliset kurssit ja teki opintomatkoja Saksaan, Sveitsiin, Itävaltaan, Italiaan ja Englantiin.
Sourander oli aluksi harjoittelijana Nokia Ab:n puuhiomossa, selluloosatehtaassa ja paperitehtaassa. Hän oli Valkeakosken paperitehtaan insinöörinä ja teknillisenä johtajana 1905–1909, E. Klallen paperitehtaan johtajana 1909–1911, Simpeleen paperitehtaan johtajana 1911–1918, Nokia Oy:n toimitusjohtajana 1919–1929, Diesen Wood Co:n johtajana Pitkärannassa 1929–1934 ja Suomen Vuolukivi Oy:n johtajana 1934–1945. Sourander oli Ab Simpeleen, Nokia Oy:n, Suomen Paperitehdasyhdistyksen, Oy Läskelä Ab:n ja Diesen Wood Company Ab:n hallintoneuvostojen jäsenenä.
Sourander oli Pirkkalan kunnanvaltuuston ja kirkkovaltuuston jäsenenä sekä Pirkkalan historiakomitean jäsenenä. Parikkalassa hän oli Parikkalan yhteiskoulun johtokunnan jäsenenä, Simpeleen kansakoulun johtokunnan puheenjohtajana, Parikkalan terveydenhoitolautakunnan jäsenenä ja Parikkalan historiakomitean jäsenenä. Sourander oli Suomen Paperi-insinööriyhdistyksen perustaja ja monivuotinen yhdistyksen hallituksen jäsen sekä yhdistyksen kunniajäsen. Hän perusti myös yhdistykselle kuuluvan Janssonin säätiön.
Sourander kirjoitti teollisuushistoriaa käsitteleviä tutkielmia joita julkaistiin Suomen paperi- ja puutavaralehdessä. Hän toimitti yhdessä insinööri Axel Solitanderin kanssa julkaisun "Paperiteknillinen Sanaluettelo - Pappersteknisk Ordbok". Pitkärannassa asuessaan hän alkoi kirjoittaa Impilahden ja Salmin pitäjien historiaa joka julkaistiin kirjana 1937. Sourander tutki myös Suomen vanhempaa kultasepäntaitoa ja lahjoitti Pohjanmaan historialliselle museolle yli 200 esinettä käsittäneen hopeaesinekokoelman. 
Ingwald Souranderin veli oli asianajaja ja taiteen keräilijä Arvid Sourander.
Lähteet.
[[Luokka:Suomalaiset yritysjohtajat
[[Luokka:Pirkkalan kunnanvaltuutetut]]
[[Luokka:Vuonna 1874 syntyneet]]
[[Luokka:Vuonna 1961 kuolleet]]
Hans Rausing

Hans Rausing (25. maaliskuuta 1926 Göteborg – 30. elokuuta 2019 Wadhurst, East Sussex, Englanti) oli Isossa-Britanniassa asunut ruotsalainen liikemies. Hän teki omaisuutensa perittyään Tetra Pakin, isänsä Ruben Rausingin perustaman ja maailman suurimman ruokapakkausalan yrityksen.
Varhainen elämä.
Rausing syntyi Göteborgissa vuonna 1926 Ruben Rausingin ja hänen vaimonsa Elisabethin (o.s. Varenius) toisena lapsena. Rausingillä oli kaksi veljeä, Gad ja Sven.
Yksityiselämä.
Hans Rausingilla ja hänen vaimollaan Märit Rausingilla on kaksi tytärtä, Lisbet ja Sigrid, sekä yksi poika, Hans Kristian Rausing.
Vuosina 2001–2012 Rausing ja hänen perheensä lahjoittivat 886 000 puntaa Britannian Konservatiivipuolueelle.
Rausing oli Yhdistyneen kuningaskunnan asukas vuodesta 1982 kuolemaansa asti. Hän asui kuollessaan 30. elokuuta 2019 Wadhurstissa, East Sussexissä.
Gastonia

Gastonia oli linnunlantioisten lahkoon kuulunut panssaroitu Ankylosauria-osalahkoon ja Nodosauridae-heimoon kuuluva dinosaurussuku. Se eli Pohjois-Amerikassa noin 125–130 miljoonaa vuotta sitten, varhaisliitukaudella.
Löydöt.
"Gastonian" löysi ja nimesi James Kirkland vuonna 1998. Suku on nimetty Robert Gastonin mukaan, ja löydettiin Cedar Mountain muodostumasta Utahissa. Samasta paikasta on löydetty aiemmin Utahraptor. Gastoniasta on tehty paljon löytöjä, mutta monien kadonneiden osoittautunut vaikeaa kertoa, kuinka monta piikkiä dinosauruksella todellisuudessa oli. Sen luita on löydetty myös Colaradosta. Gastonia oli myös yksi ensimmäisistä dinosauruksista, joka lahjotettiin Denver Museum of Nature and Science -museolle.
Kuvaus.
"Gastonian" oli keskikokoinen ankylosauri. Se oli vain noin 4–6 metrin pituinen dinosaurus, joskin säkäkorkeus oli jopa 112 senttimetriä ja massa noin tonnin luokkaa. Holotyypin kallon pituus oli noin 295 millimetriä. "Gastonia" muistutti läheisesti sen sukuluista Polacanthusta kilpiensä ja suurten piikkiensä takia, mitkä olivat tälläkin suvulla kyljissä. "Gastonia" muistutti kävelevää linnoitusta, sillä sen peittivät hännästä päähän luukilpien. Sillä ei ollut kuitenkaan monen muun suvun tapaan luunuijaa hännässään, mutta se kykeni kuitenkin käyttämään häntäänsä petodinosauruksia vastaan. "Gastonioiden" pää oli kupolimainen ja aivot kananmunan kokoiset. Suku oli kävelynopeudeltaan hidas.
Paleobiologia.
"Gastoniat" elivät osittain metsäisessä elinympäristössä, jokien läheisyydessä ja avoimilla alueilla. Ilmasto oli alueilla suhteellisen kuivaa ja sadanta vähäistä. Muita tämän kaltaisia dinosauruksia olivat muun muassa Euornithopoda, Hippodraco, Cedrorestes ja Iguanacolossus; sauropod Cedarosaurus ja Theropoda Falcarius, Geminiraptor, Martharaptor, Nedcolbertia, Utahraptor ja Yurgovuchia.
Lajit.
"Gastonia" luokitellaan kahteen lajiin:
Aachenin roomalaiskatolinen hiippakunta

Aachenin roomalaiskatolinen hiippakunta () on katolinen hiippakunta Saksassa. Sen keskuspaikka on Aachen. 
Historia.
Hiippakunta muodostettiin 13. elokuuta 1930 erottamalla se Kölnin arkkihiippakunnasta.
Vuonna 2015 hiippakuntaan kuului 330 seurakuntaa, joissa oli yhteensä 1 091 000 jäsentä. Nämä muodostivat 53,7 prosenttia hiippakunnan alueen väestöstä.
Aban roomalaiskatolinen hiippakunta

Aban roomalaiskatolinen hiippakunta on katolinen hiippakunta Nigeriassa Abian osavaltiossa. Sen keskuspaikka on Umuahia. 
Historia.
Hiippakunta muodostettiin 2. huhtikuuta 1990 erottamalla se Umuahian hiippakunnasta.
Vuonna 2015 hiippakuntaan kuului 68 seurakuntaa, joissa oli yhteensä 377 675 jäsentä. Nämä muodostivat 38,2% hiippakunnan alueen väestöstä.
Takeo (Saga)

Takeo () on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin länsiosan vuoristoalueella, josta Rokkaku- ja Matsuurajoki saavat alkunsa. Kaupungin ydinalue on pienellä, vuorten ympäröimällä tasangolla Rokkakujoen yläjuoksulla. Takeossa on 49 665 asukasta (joulukuussa 2016) ja sen pinta-ala on 195,40 neliökilometriä.
Takeo on vanha kylpyläkaupunki, jonka kuuman lähteen (Takeo-onsen) historia ulottuu 1 300 vuoden taakse. Takeo kehittyi keskiajalla linnanaluskaupunkina ja myöhemmin Edo-kaudella myös Nagasaki-kaidō-tien varren postiasemana ("shukuba") ja liikenteen solmukohtana. Nykyinen Takeon kaupunki perustettiin vuonna 1954, kun silloiseen Takeon maaseutukaupunkiin liitettiin kuusi muuta ympäristön kuntaa. Vuonna 2006 Takeo laajeni huomattavasti, kun siihen liitettiin Kitagatan ja Yamauchin maaseutukaupungit.
Takeo-onsenin Sakura-portti ja Shinkan-rakennus ovat Tatsuno Kingon suunnittelemia ja ne on otettu Japanin tärkeän kulttuuriomaisuuden luetteloon. Kuuman lähteen lisäksi Takeon nähtävyyksiin kuuluvat muun muassa kaupungin symboliksi noussut Mifunevuori puistoineen (Mifuneyama-rakuen) ja Kurokamivuori. Kaupungissa on kone- ja metalliteollisuutta sekä keramiikan valmistusta, joka sai alkunsa jo 1500-luvun lopussa Toyotomi Hideyoshin sotaretkien myötä paikalle tuotujen korealaisten käsityöläisten ansiosta.
Takeota palvelee JR Kyūshūn Sasebo-linja.
Kirka (vuoden 1981 albumi)

Kirka on suomalaislaulaja Kirkan kahdeksas studioalbumi vuodelta 1981. Albumi on hyvin iskelmäpainoitteinen ja sisältää useita käännöskappaleita.
Albumin tunnetuin kappale lienee ”Kyyneleet”. Albumi ei kuitenkaan menestynyt kovinkaan hyvin ja Kirka itse ei ollut kovin tyytyväinen lopputulokseen. Tästä kertoo esimerkiksi se, että Kirka vihasi ”Kyyneleet”-kappaletta niin paljon, ettei suostunut esittämään sitä keikoilla. Myöhemmin Kirka on sanonut albumin olevan uransa huonoin.
Kirka osallistui kappaleella ”Amen” vuoden 1981 "Syksyn sävel" -laulukilpailuun ja sijoittui kuudenneksi.
Albumi julkaistiin CBS-levymerkillä LP-levynä ja C-kasettina. Vuonna 1994 albumi julkaistiin ensimmäistä kertaa Kirkan seuraavan albumin "Täytyy uskaltaa" (1983) kanssa. CD-levynä julkaistiin uudet, remasteroidut CD-painokset vuosina 1997 ja 2007.
Kappaleet.
Kaikki kappaleet sanoittanut R. Reiman ja sovittanut A. Hyvärinen, ellei toisin mainita.
Abaetetuban roomalaiskatolinen hiippakunta

Abaetetuban roomalaiskatolinen hiippakunta () on katolinen hiippakunta Brasiliassa. Sen keskuspaikka on Abaetetuba. 
Historia.
25. marraskuuta 1961 muodostettiin Abaeté do Tocantinsin alueprelatuuri erottamalla se Belém do Parán arkkihiippakunnasta. 4. elokuuta 1981 alueprelatuuri korotettiin Abaetetuban hiippakunnaksi.
Vuonna 2015 hiippakuntaan kuului 16 seurakuntaa, joissa oli yhteensä 365 775 jäsentä. Nämä muodostivat 60,6% hiippakunnan alueen väestöstä.
Unveil Tour “I Am…”

Unveil Tour “I Am…” on eteläkorealaisen Stray Kidsin ensimmäinen ulkomaankiertue. Kiertue alkoi 19. tammikuuta 2019. Kiertueella Stray Kids esiintyi muun muassa Australiassa, Yhdysvalloissa, Indonesiassa, Filippiineillä ja Euroopassa. Esityksiä oli kaiken kaikkiaan neljätoista.
Esityslista.
VCR 1 – Intro
VCR 2
Encore
Guy Landry Edi

Ohouo Guy Landry Edi (s. 26. joulukuuta 1988 Agboville) on norsunluurannikkolais-ranskalainen koripalloilija, pelipaikaltaan pääasiassa pieni laitahyökkääjä.
Edi on pelannut urallaan muun muassa Ranskan ja Suomen pääsarjoissa. Hän on edustanut Norsunluurannikon miesten maajoukkuetta vuosien 2010 ja 2019 MM-kilpailuissa sekä vuosien 2011 ja 2013 Afrikan-mestaruuskilpailuissa.
Elämä ja ura.
Seurajoukkueet.
Edi pelasi yliopistokoripalloa neljä vuotta joista kaksi jälkimmäistä Gonzagassa vuosina 2011–2013.
Yliopistouransa jälkeen Edi pelasi Ranskan kahdella ylimmällä sarjatasolla useissa joukkueissa. Marraskuussa 2018 hän siirtyi hetkeksi Suomen pääsarjaan Joensuun Katajaan sijaistamaan loukkaantunutta pelaajaa.
Maajoukkueet.
Edi syntyi Norsunluurannikon Agbovillessä mutta varttui Pariisissa. Hän pelasi otteluita Ranskan alle 16-vuotiaiden nuorisomaajoukkueessa mutta siirtyi kansainväliseltä lajiliitolta luvan anottuaan edustamaan Norsunluurannikkoa miesten tasolla. Edi on kuulunut maajoukkueen kokoonpanoihin muun muassa vuosien 2010 ja 2019 MM-kilpailuissa. Vuosien 2011 ja 2013 Afrikan-mestaruuskilpailuissa Edin edustama Norsunluurannikko sijoittui neljänneksi.
West Point (Indiana)

West Point (joskus myös Westpoint) on väestönlaskennallinen asuinpaikka Tippecanoen piirikunnassa, Indianassa, Yhdysvalloissa. Sen väkiluku oli 708 vuonna 2017. 
West Point kuuluu Lafayetten suurkaupunkialueeseen.
Kunnan asukkaista 76,9 prosenttia on valkoisia ja 23,2 prosenttia latinalaisamerikkalaisia. 100 prosenttia asukkaista on Yhdysvaltain kansalaisia. Kunnan väestön keski-ikä on 32,4 vuotta.
Abakalikin roomalaiskatolinen hiippakunta

Abakalikin roomalaiskatolinen hiippakunta on katolinen hiippakunta Nigeriassa. Sen keskuspaikka on Abakaliki. 
Historia.
Hiippakunta muodostettiin 1. maaliskuuta 1973 erottamalla se Ogojan hiippakunnasta.
Vuonna 2015 hiippakuntaan kuului 126 seurakuntaa, joissa oli yhteensä 541 610 jäsentä. Nämä muodostivat 24,6% hiippakunnan alueen väestöstä.
Täytyy uskaltaa (Kirkan albumi)

Täytyy uskaltaa on suomalaislaulaja Kirkan vuonna 1983 julkaistu albumi.&lt;ref name="levytykset/1980-luku"&gt;&lt;/ref&gt; Se oli kymmeneen vuoteen ensimmäinen Kirkan albumi, joka saavutti listasijoituksen. Albumi nousi sijalle 28 ja pysyi listalla viiden viikon ajan.
"Täytyy uskaltaa" oli Kirkan toinen albumi, jonka julkaisi CBS. Iskelmälliseen "Kirka"-albumiin (1981) verrattuna Kirka piti "Täytyy uskaltaa" levyä askeleena parempaan suuntaan. Hänen mukaansa albumin tekoon liittyi kuitenkin ”musiikillisia taisteluja”. Nimikappale ”Täytyy uskaltaa” oli yksi kolmesta kappaleesta, joilla Kirka osallistui vuoden 1983 euroviisukarsintaan. Kappale sijoittui kilpailun toiseksi. 
Albumi julkaistiin alun perin vinyylilevynä ja C-kasettina. CD:nä se julkaistiin ensimmäisen kerran vuonna 1994 yhdessä alun perin vuonna 1981 ilmestyneen "Kirka"-albumin kanssa. Seuraavat CD-versiot julkaistiin vuosina 1999 ja 2007. Jälkimmäisessä on erilainen kansi kuin alkuperäisessä albumissa.
Kappaleet.
 A-puoli 
 B-puoli 
Tekijät.
Tuotanto.
Lähde:
Abancayn roomalaiskatolinen hiippakunta

Abancayn roomalaiskatolinen hiippakunta on katolinen hiippakunta Perussa. Sen keskuspaikka on Abancay. 
Historia.
Hiippakunta muodostettiin 28. huhtikuuta 1958 erottamalla se Cuzcon arkkihiippakunnasta. 26. huhtikuuta 1968 siitä erotettiin itsenäiseksi Chuquibambillan alueprelatuuri.
Vuonna 2015 hiippakuntaan kuului 20 seurakuntaa, joissa oli yhteensä 355 000 jäsentä. Nämä muodostivat 95,9% hiippakunnan alueen väestöstä.
Abengouroun roomalaiskatolinen hiippakunta

Abengouroun roomalaiskatolinen hiippakunta on katolinen hiippakunta Norsunluurannikolla. Sen keskuspaikka on Abengourou. 
Historia.
Hiippakunta muodostettiin 13. syyskuuta 1963 erottamalla alueita Abidjanin arkkihiippakunnasta, Bouakén hiippakunnasta sekä Katiolan hiippakunnasta. 3. heinäkuuta 1987 siitä erotettiin itsenäiseksi Bondoukoun hiippakunta.
Vuonna 2015 hiippakuntaan kuului 47 seurakuntaa, joissa oli yhteensä 458 520 jäsentä. Nämä muodostivat 36,1% hiippakunnan alueen väestöstä.
Vesannon torpparimuseo

Vesannon torpparimuseo on pohjoissavolaisen Vesannon kunnan Apurannassa, Vesannon terveysaseman lähistöllä sijaitseva paikallismuseo. Se esittelee torpan elämää 1850-luvulla.
Vesannon Johannes Kastajan syntymän rukoushuone

Vesannon Johannes Kastajan syntymän rukoushuone, eli Vesannon ortodoksinen rukoushuone on Vesannon kirkonkylässä, kesäkuussa 1960 valmistunut ortodoksinen rukoushuone. 
Rakennus toimii ortodoksisen kirkon Kuopion ja Karjalan hiippakunnan, Rautalammin ortodoksisen seurakunnan Vesannon alueen pyhäkkönä.
Jack Mattsson

Jack Christer Randolph Mattsson (12. joulukuuta 1954 Jomala, Ahvenanmaa – 11. marraskuuta 2007 Helsinki) oli suomalainen säveltäjä, kapellimestari ja sovittaja.
Mattsson sai kirkkomuusikon koulutuksen, jonka hän aloitti Sibelius-Akatemiassa vuonna 1974. Hän sai diplomin myös huilistina ja otti pääsoittimekseen huilun. Urkujensoitossa hänen opettajansa oli Folke Forsman. Hänelle opetti kontrapunktia, harmoniaa ja yksityisesti sävellystä Einar Englund, jonka hän myöhemmin nimesi rohkaisevaksi taustavaikuttajaksi kehityksessään kohti edustamaansa melodista tyyliä. Englundin kuoltua vuonna 1999 Mattsson sävelsi pianotrion "In memoriam Einar Englund".
Musiikillisiin ihanteisiinsa ja identiteettiinsä vaikuttaneina vanhempina säveltäjinä hän piti Claude Debussya ja Maurice Ravelia. Hän ei omaksunut avantgardistisia eikä kokeellisia tekniikoita.
Mattsson toimi urallaan muun muassa vapaana taiteilijana sekä Svenska Teaternin kapellimestarina ja sovittajana. Hänen teoksiaan ovat "Åländskt requiem" ja näyttämöteos "Katrina". Näistä requiem on viisiosainen, noin 40-minuuttinen Valdemar Nymanin ruotsinkieliseen tekstiin sävelletty Ålands sång- och musikförbundin tilaustyö vuodelta 1990. Myös Ahvenanmaalla vuonna 1997 kantaesitetty "Katrina" on Lars Huldénin kanssa tehdyn yhteistyön tulos.
Mattsson sai palkintoja muiden muassa Svenska Kulturfondenilta ja Ålands kulturstiftelselta sekä vuonna 1997 Ålands självstyrelses Jubileumsmedaljin. Hän asui yli 30 vuotta Helsingissä mutta palasi syyskuussa 2007 Ahvenanmaalle ja työskenteli siellä kanttorina. Saman vuoden marraskuussa hän sai sairauskohtauksen ja kuoli Meilahden sairaalassa. Patrik Vidjeskog sävelsi Mattssonin muistoksi requiemin, joka kantaesitettiin lokakuussa 2009 Mustasaaren kirkossa.
Porvoon tuomiokirkossa järjestettiin helmikuussa 2011 Mattssonin muistokonsertti, jossa Folke Forsman esitti urkuteoksen "Thoughts" ja Eric-Olof Söderström johti sarjan "Vi vandrande själar" kuorolle ja orkesterille. Jälkimmäinen teos oli Lars Huldénin viimeistelemään tekstiin suomenruotsalaisten hengellisten kansanlaulujen pohjalta sävelletty tilaustyö vuoden 1995 Lohtajan kirkkomusiikkijuhlille.
Aito Hitti

Aito Hitti oli Nelonen Median omistama radiokanava. Kanavan musiikkiprofiili koostui pop- ja rockmusiikista. Kanava kuului Pohjanmaalla, Keski- ja Etelä-Pohjanmaalla, Kainuussa sekä Etelä- ja Pohjois-Savossa.
Historia.
Aito Hitti-radioiden toiminta alkoi 1. syyskuuta 2016 Kevyt Kanavan irtauduttua yhteistyöstä Bauer Median kanssa. Tätä ennen taajuuksilla oli toiminut Kainuussa Radio 888 ja muilla lähetysalueilla paikalliset Radio Cityt. Kanavan aloittaessa raskain rock jätettiin pois ohjelmistosta. Alkuvaiheessa paikalliset Aito Hitit lähettivät kukin omaa ohjelmistoaan, mutta sittemmin kanavien ohjelmistoa yhdenmukaistettiin. Elokuussa 2019 Sanoma Media Finland ilmoitti ostavansa Kevyt Kanavan. Kaupan seurauksena Aito Hitit siirtyivät Sanoman omistukseen 2.9.2019. Sanoma lopetti kanavan vuoden 2019 lopussa, ja suurimmalla osalla sen taajuuksista aloitti HitMix.
Ohjelmisto.
Kanavan ohjelmisto koostui juonnetusta lähetyksestä sekä pop- ja rockmusiikista. Arkisin juontajavuorot olivat klo 06:30-10:00, 10:00-14:00 ja 14:00-18:00, lauantaisin puolestaan klo 08:00-11:00 ja 11:00-14:00. Kullakin alueella lähetettiin arkipäivisin paikallista ohjelmaa 20 minuutin jaksoissa klo 09:20, 11:20, 13:20, 15:20 ja 17:20.
Leirikirkko (Lappeenranta)

Leirikirkko oli Lappeenrannassa nykyisen Leirin kaupunginosan alueella sijainnut venäläisten joukkojen ortodoksinen sotilaskirkko, joka valmistui 1904. Kirkko jäi käyttämättömäksi Suomen itsenäistyttyä ja se purettiin 1921. 
Vuonna 1901 rakennettiin Lappeenrannassa kesäleirejään pitäneelle suomenmaalaiselle tarkka-ampujaprikaatille leirikentän ja Lappeenrannan kasarmialueen väliinpieni puukirkko, ensimmäinen leirikirkko. Vuonna 1903 Suomen kenraalikuvernööri Nikolai Bobrikov kävi tarkastusmatkalla Lappeenrannassa. Hänen mielestään vaatimaton kirkko ei sopinut Venäjän keisarikunnan arvolle ja niinpä hän määräsi rakentamaan tilalle uuden, isomman kirkon. Entinen leirikirkko purettiin ja uuden kirkon rakennustyöt alkoivat toukokuussa 1903. Leirikirkko vihittiin käyttöön 17. kesäkuuta 1904. Kirkon suunnitteli sotilasinsinööri M. Redjko ja sen kullatut sipulikupolit lahjoitti lappeenrantalainen kauppias Ivan Wolkoff. Kirkko oli Venäjän valtakunnan ja armeijan suojeluspyhimyksen Pyhän Nikolaoksen nimikkokirkko ja kirkkosalissa oli tilaa noin 400 henkilölle. Kirkko oli sitten venäläisen sotaväen leirikirkkona kesäleirien aikoina. 
Suomen itsenäistyttyä kirkko jäi pois käytöstä ja siirtyi valtiolle. Osa kirkon ikoneista siirrettiin Linnoituksen alueella sijainneeseen ortodoksiseen kirkkoon. Kirkko rappeutui ja joutui venäläisen vallan symbolina ilkivallan kohteeksi. Kirkon purkamisesta alettiin keskustella kesällä 1919 ja se myytiin lopulta huutokaupalla purettavaksi heinäkuussa 1921. Huutokaupassa korkeimman tarjouksen teki kenkätehtailija Pekka Kinnunen. 
Lähelle Leirikirkon entistä sijaintipaikkaa on pystytetty 1978 Lappeenrannan ortodoksisen seurakunnan toimesta puinen ortodoksinen risti Leirikadun päähän Lappeenrannan vanhan urheilukentän ja Helsingintien väliselle alueelle.
Vuoden 2019 Atlantin hurrikaanikausi

Vuoden 2019 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2019. 
Kausi oli keskimääräistä aktiivisempi, useita myrskyjä kehittyi elokuun puolivälistä lokakuun loppuun. Kauden aikana nimettiin 18 myrskyä, joista kuusi oli hurrikaaneja ja näistä kolme voimakkaita hurrikaaneja (luokassa 3,4 tai 5). Dorian oli niin voimakas, että se kuuluisi kuutosluokkaan jos sellainen olisi olemassa.
Nimet valittiin esiintymisjärjestyksessä etukäteen julkaistulta listalta. 
Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 17 m/s, ja hurrikaaniksi, jos tuuli ylittää 33 m/s.
Louis-Alexandre Brière de l’Isle

Louis Alexandre Esprit Gaston Brière de l’Isle (4. kesäkuuta 1827 Le François, Martinique – 19. kesäkuuta 1896 Saint-Leu-Taverny, Seine-et-Oise) oli ranskalainen sotilas, joka toimi Senegalin kuvernöörinä ja Ranskan joukkojen komentajana Kiinan–Ranskan sodassa.
Brière de l’Isle syntyi sokeriplantaasin omistajan perheeseen. Hän valmistui Saint-Cyrin sotakoulusta vuonna 1847, palveli Indokiinassa ja haavoittui Saksan–Ranskan sodassa vuonna 1870.
Brière de l’Isle toimi Senegalin kuvernöörinä vuosina 1876–1881. Hän ryhtyi jatkamaan Louis Faidherben 1850-luvulla aloittamaa Länsi-Sudanin valloitusta, jonka perustana oli rautatien rakentaminen Dakarin ja Saint-Louisin sekä Senegal- ja Nigerjokien välille. Brière de l’Isle vahvisti Ranskan asemia Senegalissa, valmistautui tukulorivaltakunnan valloitukseen ja lähetti Gustave Borgnis-Desbordesin valtaamaan Bamakoa. Länsi-Sudanin lopullinen alistaminen tapahtui vasta hänen jälkeensä.
Prikaatikenraaliksi ylennetty Brière de l’Isle nimitettiin syyskuussa 1884 Charles-Théodore Millotin seuraajaksi Ranskan joukkojen komentajana Kiinan–Ranskan sodassa. Hänet ylennettiin divisioonakenraaliksi tammikuussa 1885. Tonkinissa käydyssä sodassa ranskalaiset joutuivat piiritetyiksi Lạng Sơnissa, mikä johti poliittiseen kriisiin ja Jules Ferryn hallituksen kaatumiseen. Brière de l’Isle palasi Ranskaan lokakuussa 1885.
Vaaleanpunainen vallankumous

Vaaleanpunainen vallankumous on suomalaisen laulaja-lauluntekijä Ellinooran 30. elokuuta 2019 julkaistu toinen studioalbumi. Albumin on tuottanut Samuli Sirviö. Albumi nousi ensimmäisellä listaviikollaan Suomen virallisen albumilistan ensimmäiseksi. Se oli saavuttanut ennakkoon myös platinalevyrajan ennakkoon julkaistujen singlekappaleiden myötä.
"Vaaleanpunainen vallankumous" oli julkaisunsa jälkeen Radio Helsingin viikon levy.
Kappaleet.
”Taideteos”-kappale sisältää otteen Eeva Kilven runosta.
Rosé

Roseanne Park eli Park Chae-young (), tunnettu taiteilijanimellä Rosé (s. 11. helmikuuta 1997 Auckland, Uusi-Seelanti) on eteläkorealais-uusiseelantilainen laulaja. Rosé on syntynyt Uudessa-Seelannissa ja muutti seitsemänvuotiaana korealaisten vanhempiensa mukana Australiaan. 15-vuotiaana Rosé muutti Etelä-Koreaan. Hän kuuluu Blackpink-tyttöbändiin, joka debytoi vuonna 2016.
Rosé aloitti soolouransa debyyttialbumillaan "R" maaliskuussa 2021. Albumi on myynyt platinan verran Etelä-Koreassa Gaonin listan mukaan. Kesäkuussa 2024 Rosé liittyi Teddy Parkin levy-yhtiöön, The Black Labeliin. Hän julkaisi ensimmäisen studioalbuminsa "Rosie" joulukuussa 2024. Albumilla on 12 kappaletta.
Diskografia.
Albumit
Singlet
Laukkanahikas

Laukkanahikas ("Mycetinis scorodonius") on Omphalotaceae-heimoon kuuluva sienilaji. Sitä tavataan Etelä-Suomessa yleisenä, pohjoisempana se on harvinaisempi ja Lapissa se ei kasva ollenkaan. Laukkanahikkaan lakki on 1–3 senttimetrin levyinen ja sen jalka on 1–4 senttimetrin korkuinen. Sitä tavataan heinä-lokakuussa. Laukkanahikasta muistuttavat kuusenneulasnahikas ("Marasmiellus perforans") ja oksaratasnahikas ("Marasmius rotula").
Albanyn piirikunta (Wyoming)

Albanyn piirikunta () on Yhdysvaltojen Wyomingin osavaltiossa sijaitseva piirikunta. Sen väkiluku oli 38 601 vuonna 2018, ja sen pinta-ala on 11 160 neliökilometriä. Piirikunnan hallintokeskus Laramie on myös sen suurin kaupunki. Wyomingin yliopisto sijaitsee piirikunnassa.
Piirikunta on perustettu 16. joulukuuta 1868, ja se on nimetty Albanyn kaupungin mukaan, joka sijaitsee New Yorkin osavaltiossa.
Asukkaat.
Piirikunnan asukkaista 82,1 prosenttia on valkoisia, 9,3 prosenttia latinalaisamerikkalaisia ja 2,91 prosenttia aasialaisia. 95,3 prosenttia asukkaista on Yhdysvaltain kansalaisia. Piirikunnan väestön keski-ikä on 27,1 vuotta.
Ota lähellesi

Ota lähellesi on suomalaislaulaja Kirkan 15. studioalbumi vuodelta 1990. Albumin nimikkokappale ”Ota lähellesi” on yksiä Kirkan tunnetuimpia kappaleita.
Albumi menestyi erinomaisesti ja pysyi peräti kolmen viikon ajan Suomen musiikkilistojen listaykkösenä. Levy oli Kirkan ensimmäinen, joka kohosi listaykköseksi peräti 21 vuoteen. Albumi saavutti lähes välittömästi vuonna 1990 kulta- ja platinalevyrajat. Levyä on myyty vuoteen 2013 mennessä yhteensä 102 857 kappaletta ja se on täten Suomen 60 myydyimmän albumin joukossa. Albumi on Kirkan kolmanneksi myydyin.
Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 1998 albumi julkaistiin uudelleen CD-levynä.
Kappaleet.
Kaikki kappaleet säveltänyt K. Halonen ja K. Jernström, sanoittanut V. Salmi ja sovittanut Kassu Halonen, ellei toisin mainita.
Nahikkaat

Nahikkaat ("Marasmius") on Marasmiaceae-heimoon kuuluva sienisuku. Siihen kuuluu 949 elossa olevaa lajia. Suomessa tavattavia nahikkaita ovat nurminahikas ("M. oreades"), ruotinahikas ("M. epiphyllus") ja oksaratasnahikas ("M. rotula").
Louis-Gustave Binger

Louis-Gustave Binger (14. lokakuuta 1856 Strasbourg – 10. marraskuuta 1936 L’Isle-Adam, Val-d’Oise) oli ranskalainen sotilas, tutkimusmatkailija ja siirtomaavirkailija.
Binger syntyi tehtailijan perheeseen ja liittyi Saksan–Ranskan sodan jälkeen Ranskan armeijaan. Valmistuttuaan sotakoulusta hänet lähetettiin vuonna 1880 Senegaliin. Siellä Binger osallistui Casamancen alueelle tehtyyn tutkimusretkeen sekä kartoitusretkiin eri puolille Senegalia ja nykyistä Malia.
Helmikuussa 1887 Binger lähetettiin tutkimusmatkalle nykyiseen etelä-Maliin, Norsunluurannikolle, Burkina Fasoon ja Ghanaan. Hän tapasi Samori Tourén, avusti Tieba Traoréa Sikasson piirityksessä ja saapui Kongin hallitsijan luokse helmikuussa 1888. Sieltä hän jatkoi Voltajoen yläjuoksulle saapuen heinäkuussa mosien pääkaupunkiin Ouagadougouun. Sen jälkeen Binger kävi etelässä Salagassa ja palasi sitten Kongiin. Matka päättyi Marcel Treich-Laplènen retkikunnan kanssa Grand-Bassamin satamaan maaliskuussa 1889.
Tutkimusmatkansa jälkeen Binger toimi Ranskan siirtomaahallinnon virkailijana ja Norsunluurannikon ensimmäisenä kuvernöörinä vuosina 1893–1895. Hän on kirjoittanut muun muassa kaksiosaisen matkakuvauksen "Du Niger au golfe de Guinée" (1890, 1892) ja omaelämäkerran "Une vie d’explorateur" (1938).
Norsunluurannikon pääkaupunkina vuosina 1900–1934 toiminut Bingerville on nimetty Louis-Gustave Bingerin mukaan.
Akainacephalus

Akainacephalus ("piikkipää") on sukupuuttoon kuollut ankylosaurideihin kuuluva dinosaurussuku. Sen ainoa laji on Akainacephalus johnsoni. Tämä dinosaurus eli Campania-vaiheella. Sen lajinimi "johnsoni" on kunnianosoitus vapaaehtoistyöntekijä Randy Johnsonille. 
"Akainacephalus" oli todennäköisesti 4 tai 5 metriä pitkä ja puolentoista metrin mittainen. Sen kehoa peitti päästä häntään panssarimainen suojakuori. "Akainacephaluksen" fossiili löydettiin Utahin alueelta.
Suomen Rauta- ja Metallisorvaajain Liitto

Suomen Rauta- ja Metallisorvaajain Liitto oli suomalainen vuosina 1907–1909 toiminut metalliteollisuuden sorvaajia edustanut ammattiliitto, joka kuului keskusjärjestö Suomen Ammattijärjestöön 1908–1909. Sorvaajien lisäksi liittoon kuuluivat sorvaustyön yhteydessä työskennelleet armporarit ja freesarit. Liiton vastapuoli työkiistoissa oli Suomen Metalliteollisuuden Harjoittajain Liitto.
Liitto perustettiin Helsingissä 23.–24. helmikuuta 1907 pidetyssä edustajakokouksessa, jonka kutsui koolle Helsingin rauta- ja metallisorvaajain ammattiosasto. Edustajia oli paikalla kutsujien lisäksi Tampereen, Viipurin, Kotkan ja Karhulan sekä Äänekosken osastoista. Edustajat olivat yksimielisiä uuden liiton tarpeellisuudesta. Liittohallinto aloitti toimintansa Helsingissä Yrjönkadulla. Väliaikaisen liittohallinnon puheenjohtajana toimi vuonna 1907 J. Muona, rahastonhoitajana A. Häkkinen ja kirjurina H. Blomqvist. Puheenjohtajana oli myös J. Wirtanen.
Liiton toinen edustajakokous pidettiin Tampereella 18.–20. huhtikuuta 1908. Edustajia oli paikalla Helsingistä, Tampereelta, Kotkasta, Vaasasta ja Viipurista. Liittoon kuuluivat myös Äänekosken, Taalintehtaan ja Heinolan osastot. Kokous päätti siirtää liittohallinnon Tampereelle. Puheenjohtajaksi valittiin Emil Murto, rahastonhoitajaksi J. K. Sahlberg ja kirjuriksi Aksel Railo. Liittoon muodostettiin lakko-, työttömyys-, matkaraha-, muuttoapu-, ansiokyvyttömyys- ja kuolinrahastot. Kokouksessa keskusteltiin muun muassa liittymisestä Suomen Ammattijärjestöön ja yhdistymisestä metallityöntekijäin liittoon. Liittyminen SAJ:hin toteutui lokakuussa.
Maaliskuussa 1909 sorvaajain liitto kutsui koolle metallityöntekijäin eri liittojen toimikuntien kokouksen, jossa keskusteltiin alan liittojen yhdistymisestä. Liiton ylimääräinen edustajakokous päätti 26. syyskuuta yhdistyä Suomen Metallityöntekijäin Liittoon ja fuusio toteutui 1. marraskuuta 1909 alkaen SAJ:n edustajakokouksen kehotuksen mukaisesti.
Vuonna 1908 liittoon kuului 5 osastoa ja 175 jäsentä.
Taku (Saga)

Taku () on Japanin kaupunki Kyūshūn saarella Sagan prefektuurissa. Se sijaitsee sisämaassa prefektuurin keskiosassa Sagan kaupungin länsipuolella. Kaupunki on rakentunut pienelle vuorten ympäröimälle tasankoalueelle Ushizujoen ylä- ja keskijuoksulle. Takussa on 18 645 asukasta (kesäkuussa 2019) ja sen pinta-ala on 96,96 neliökilometriä.
Nykyinen Takun kaupunki perustettiin vuonna 1954, kun Takun maaseutukaupunkiin liitettiin neljä muuta Ogin piirikunnan kuntaa. Meiji-restauraation ja erityisesti toisen maailmansodan jälkeen Taku kehittyi hiilikaivoskaupunkina. Kaikki kaivokset kuitenkin suljettiin 1970-luvulle mennessä, mistä lähtien kaupungin väkiluku on laskenut. Takun merkittävimpiin nähtävyyksiin kuuluu Taku seibyōn kungfutselainen temppeli, joka on otettu Japanin tärkeän kulttuuriomaisuuden luetteloon.
Takua palvelee JR Kyūshūn Karatsu-linja.
Capoeta coadi

Capoeta coadi on karppien heimon (Cyprinidae) kalalaji, joka tunnetaan Iranin Karunjoen vesistöalueelta. Se elää nopeasti viraavissa kirkkaissa vesissä. Kala kasvaa noin 20 senttimetrin mittaiseksi. Laji kuvattiin tieteelle vuonna 2016.
Solanum bolivianum

Solanum bolivianum on koisokasvien (Solanaceae) heimoon kuuluva koisojen (Solanum) suvun kasvilaji. Lajin kuvasivat tieteelle ensimmäisen kerran Nathaniel Lord Britton ja Henry Hurd Rusby. Sillä ei ole alalajeja. Lajia kasvaa vain pienellä alueella Boliviassa, La Pazin, Cochabamban ja Santa Cruzin departementeissä.
Makrokylindrus lomakinae

Makrokylindrus lomakinae on kuuppaäyriäisiin kuuluva äyriäislaji, yksi "Makrokylindrus"-suvun 76 lajista.